cyanic-selkie/wikianc huggingface dataset:
Խոլեցիստիտ
Խոլեցիստիտ, լեղապարկի բորբոքում ։ Ախտանիշները ներառում են որովայնի վերին հատվածի ցավը, սրտխառնոցը, փսխումը և հաճախ ջերմության բարձրացումը ։ Երբեմն լեղապարկի ցավային նոպաները նախորդում են սուր խոլեցիստիտին ։ Խոլեցիստիտի ժամանակ լեղապարկի տիպիկ ցավային նոպան (լեղապարկային խիթ) տևում է երկար ։ Առանց համապատասխան բուժման նոպաները կարող են հաճախակի կրկնվել ։ Սուր խոլեցիստիտի բարդություններն են ենթաստամոքսային գեղձի լեղաքարային բորբոքումը (լեղաքարային պանկրեատիտ), ընդհանուր լեղածորանի քարերը, ընդհանուր լեղածորանի բորբոքումը ։
Ավելի քան 90% դեպքերում սուր խոլեցիստիտը պարկային լեղածորանի քարով խցանման հետևանք է ։ Լեղաքարերի գոյացման համար ռիսկի գործոն են հակաբեղմնավորիչ դեղահաբերը, հղիությունը, լեղաքարային հիվանդության ժառանգական պատմությունը, ճարպակալումը, շաքարային դիաբետը, լյարդի հիվանդությունները, քաշի արագ կորուստը ։ Երբեմն սուր խոլեցիստիտն առաջանում է վասկուլիտի, քիմիոթերապիայի հետևանքով, մեծ վնասվածքներից կամ այրվածքներից ապաքինման շրջանում ։ Խոլեցիստիտի կասկած առաջանում է ախտանիշների և կլինիկական տվյալների հիման վրա ։ Սովորաբար ախտորոշման համար կիրառվում է ուլտրաձայնային հետազոտություն ։
Բուժման հիմնական մեթոդը լեղապարկի լապարասկոպիկ հեռացումն է, որը հնարավորության դեպքում պիտի կատարվի 24 ժամվա ընթացքում ։ Խորհուրդ է տրվում լեղուղիների ներվիրահատական տեսապատկերում ։ Առկա են հակասական տվյալներ անտիբիոտիկների պարտադիր կիրառման վերաբերյալ ։ Խորհուրդ է տրվում դրանք կիրառել, եթե վիրահատությունը հնարավոր չի եղել անցկացնել ճիշտ ժամանակին, կամ առկա են բարդություններ ։ Ընդհանուր լեղածորանում առկա քարերը կարող են հեռացվել նախքան վիրահատությունը՝ էնդոսկոպիկ եղանակով (ռետրոգրադ խոլանգիոպանկրեատոգրաֆիա), կամ վիրահատության ընթացքում ։ Վիրահատության ընթացքում բարդություններ առաջանում են հազվադեպ ։ Այն մարդկանց մոտ, ովքեր չեն կարող ենթարկվել վիրահատության, կարելի է կիրառել լեղապարկային դրենաժներ ։
Զարգացած երկրներում հասուն մարդկանց 10-15%-ն ունի լեղապարկի քարեր ։ Կանանց մոտ դրանք ավելի տարածված են, քան տղամարդկանց, և առավել հաճախ հանդիպում են 40-ն անց տարիքում ։ Որոշ էթնիկ խմբերի մոտ քարերն ավելի տարածված են. օր.՝ ամերիկյան հնդկացիների 48%-ն ունի լեղապարկի քարեր ։ Լեղապարկի քար ունեցողների 1-4%-ի մոտ լեղային խիթ առաջանում է ամեն տարի ։ Բուժման չդիմելու դեպքում լեղային խիթ ունեցողների 20%-ի մոտ առաջանում է սուր խոլեցիստիտ ։ Լեղապարկի հեռացման դեպքում հիվանդության ելքը ընդհանուր առմամբ բարենպաստ է Առանց բուժման կարող է առաջանալ քրոնիկ խոլեցիստիտ ։ Խոլեցիստիտ բառը հունարենից թարգմանաբար նշանակում է «cholecyst»-լեղապարկ, «-itis-»-բորբոքում ։
Նշաններ և ախտանիշներ
Ֆիզիկալ հետազոտության ժամանակ առկա է լինում տենդ ։ Խոլեցիստիտի դեպքում շոշափման ժամանակ լեղապարկը սովորաբար ավելի զգայուն է ։ Խոլեցիստիտով հիվանդների 25-50% դեպքերում այն հնարավոր է լինում շոշափել աջ թուլակողային շրջանում ։ Խոր ներշնչման ժամանակ աջ թուլակողային շրջանում խոր շոշափումն առաջացնում է ցավ (Մերֆիի նշան)։ Մորֆիի նշանը յուրահատուկ չէ միայն խոլեցիստիտի համար ։ Երբեմն կարող է առաջանալ մաշկի դեղնություն (դեղնուկ)։ Ծանր դեղնուկը լեղածորանում քարի առկայության նշաններից է ։ Ծեր, դիբաետ կամ այլ քրոնիկ հիվանդություններ ունեցող մարդկանց մոտ խոլեցիստիտը կարող է չուղեկցվել տենդով կամ տեղային զգայունությամբ ։
Բարդություններ
Ժամանակին չհայտնաբերելու ու չբուժելու դեպքում խոլեցիստիտը կարող է հանգեցնել մի շարք բարդությունների։ Բարդությունների ախտանիշներն են բարձր ջերմությունը, շոկը և դեղնուկը։ Բարդություններն են.
Գանգրենա և լեղապարկի պատռվածք
Խոլեցիստիտի հետևանքով լեղապարկը դառնում է լայնացած և փխրուն։ Լայնացումը հանգեցնում է լեղապարկի պատի արյունամատակարարման վատացման, որի հետևանքով բջիջները մահանում են և հիմք հանդիսանում գանգրենայի համար ։ Պատի հյուսվածքի մեռուկացումը լավ նախապայման է ստեղծում լեղապարկի պատռվածքի համար (պերֆորացիա)։ Պատռում կարող է առաջանալ նաև քրոնիկ խոլեցիստիտի դեպքում ։ Պատռվածքը հազվադեպ, սակայն լուրջ բարդություն է, որը նպաստում է աբսցեսագոյացմանը և պերիտոնիտի առաջացմանը ։ Լեղապարկի պատի մեծ պատռվածքի դեպքում մահացությունը կազմում է 30% ։
Էմպիեմա
Չբուժված խոլեցիստիտը կարող է հանգեցնել բորբոքման վատթարացման և ինֆեկցման, որից հետո թարախը կարող է կուտակվել լեղապարկի շուրջ՝ առաջացնելով էմպիեմա ։ Էմպիեմայի ախտանիշները նույնն են, ինչ խոլեցիստիտինը, սակայն ավելի ծանր. բարձր ջերմություն, ուժեղ որովայնային ցավ, արյան սպիտակ բջիջների քանակի ավելի արտահայտված մեծացում ։
Խուղակի առաջացում և լեղաքարային աղիճ աղի
Լեղապարկի բորբոքման հետևանքով կարող են կպումներ առաջանալ լեղապարկի և բարակ աղու միջև ։ Այդ կպումների տեղում կարող է առաջանալ ուղիղ հաղորդակցություն լեղապարկի և աղիքի պատի միջև, որը կոչվում է խուղակ ։ Այդ խուղակներով լեղաքարերը կարող են անմիջապես բարակ աղի անցնել։ Քարերը կարող են խցանել աղեստամոքսային տրակտը, հատկապես բարակ աղուց հաստ աղիք անցման հատվածում (իլեոցեկալ փական)։ Լեղապարկի քարերով խցանման հետևանքով առաջանում է լեղաքարային աղիճ աղի, որն ուղեկցվում է որովայնային ցավով, փսխումով, փորկապությամբ և որովայնի առաջային պատի լարվածությամբ ։
Պատճառագիտություն
Խոլեցիստիտի՝ լեղապարկի բորբոքման հիմնական պատճառը լեղապարկի քարերն են, սակայն այն կարող է առաջանալ նաև ուռուցքով կամ սպիներով լեղածորանի փակման դեպքում ։ Խոլեցիստիտի առաջացման հիմնական ռիսկը լեղապարկի քարերն են ։ Լեղաքարերի գոյացման ռիսկի գործոններն են իգական սեռը, մեծացող տարիքը, հղիությունը, օրալ հակաբեղմնավորիչները, ճարպակալումը, շաքարային դիաբետը, ազգությունը, քաշի արագ կորուստը ։
Սուր քարային խոլեցիստիտ
Լեղու հոսքը խափանող քարերը խոլեցիստիտի 90%-ի պատճառն են (սուր քարային խոլեցիստիտ) ։ Լեղահոսքի ընդհատումը բերում է լայնացած, կարմրած ու լարված լեղապարկի առաջացման : Լեղապարկը նորմայում ստերիլ է, սակայն հաճախ կարող է ինֆեկցվել բակտերիաներ աղիքային ցուպիկի (E. Coli), կլեբսիելայի (Klebsiella), ստրեպտոկոկի (Streptococcus) և կլոստրիդիումի (Clostridium) կողմից ։ Բորբոքումը կարող է տարածվել լեղապարկի սահմաններից դուրս և ախտահարել շրջակա օրգանները՝ այդ թվում ստոծանին, որի դեպքում որովայնի ցավից բացի կդիտվի նաև աջ ուսի ցավ ։
Սուր ոչ-քարային խոլեցիստիտ
Ոչ-քարային խոլեցիստիտի դեպքում լեղածորանում քար չի հայտնաբերվում ։ 5-10% դեպքերում խոլեցիստիտն ասոցացվում է բարձր մահացության հետ ։ Ոչ-քարային խոլեցիստիտ սովորաբար հայտնաբերվում է այն մարդկանց մոտ, ովքեր հոսպիտալիացվել են կրիտիկական վատ վիճակով ։ Տղամարդիկ ավելի հակված են տրավմաներից հետո հետվիրահատական սուր խոլեցիստիտի առաջացման ։ Ոչ-քարային խոլեցիստիտ կարող է զարգանալ վասկուլիտների, քիմիաթերապիայի, ծավալուն վնասվածքների կամ այրվածքների հետևանքով ։
Ոչ-քարային խոլեցիստիտի նշանները նույնն են, ինչ քարային խոլեցիստիտինը ։ Սակայն պացիենտներն այս դեպքում ավելի հակված են դեղնուկի, քան քարայինի դեպքում ։ Ուլտրաձայնային հետազոտությունը կամ համակարգչային շերտագրությունը հաճախ ցույց են տալիս անշարժունակ, լայնացած լեղապարկ ։ Բուժումը ներառում է հակաբիոտիկների կիրառում և վիրահատություն 28-72 ժավա ընթացքում ։
Քրոնիկ խոլեցիստիտ
Քրոնիկ խոլեցիստիտն առաջանում է կրկնվող սուր խոլեցիստիտի ֆոնի վրա և մեծ մասամբ կապված է լեղապարկում քարերի առկայության հետ ։ Քրոնիկ խոլեցիստիտը կարող է լինել առանց ախտանիշների, կարող է արտահայտվել սուր խոլեցիստիտի ավելի ծանր նոպայով կամ առաջացնել այնպիսի բարդություններ, ինչպիսիք են գանգրենան, թափածակումը, խուղակագոյացումը
Քսանտոգրանուլեմատոզ խոլեցիստիտը քրոնիկ խոլեցիստիտի հազվադեպ հանդիպող տեսակ է, որը նմանվում է լեղապարկի քաղցկեղի, չնայած քաղցկեղ չէ ։ Այն բժշկական գրականության մեջ առաջին անգամ նկարագրվել է ՄաքՔոյի և համահեղինակների կողմից 1976թ.-ին ։
Մեխանիզմ
Պարկային ծորանի խցանումը լեղաքարի կողմից հանգեցնում է լեղապարկում լեղու կուտակման և ճնշման բարձրացման։ Խտացած լեղին, ճնշումը և երբեմն բակտերիալ վարակը վնասում են լեղապարկի պատը, հանգեցնելով բորբոքման և լեղապարկի այտուցի ։ Բորոբոքումն ու այտուցը վատացնում են լեղապարկի պատի որոշ տեղամասերի արյունամատակարարումը, որը հանգեցնում է թթվածնի պակասից բջիջների մահվանը ։
Ախտորոշում
Խոլեցիստիտի ախտորոշումը հիմնված է հիվանդության պատմության (որովայնային ցավ, սրտխառնոց, փսխում, տենդ), ֆիզիկալ հետազոտությունների, լաբորատոր քննությունների և ուլտրաձայնային հետազոտության վրա։ Բոասի նշանը՝ աջ թիակից ներքև ընկած շրջանում ցավը, կարող է ևս վկայել սուր խոլեցիստիտի մասին ։
Արյան հետազոտություն
Խոլեցիստիտ ունեցող պացիենտի մոտ արյան հետազոտություն իրականացվում է բորբոքային մարկերների առկայութան (արյան բջիջների քանակի փոփոխություններ, C-ռեակտիվ սպիտակուց), բիլիռուբինի մակարդակի բարձրացման հայտնաբերման համար, որը ցույց է տալիս լեղուղիների խցանման առկայությունը ։ Արյան ընդհանուր հետազոտությունը ցույց է տալիս արյան սպիտակ բջիջների մակարդակի բարձրացում (12.000-15.000/մլ) ։ C-ռեակտիվ սպիտակուցի մակարդակը սովորաբար բարձրացած է լինում, չնայած ԱՄՆ-ում այն միշտ չէ, որ որոշում են ։ Եթե բիլիռուբինի մակարդը մեծ չափով բարձրացել (1-4մգ/դլ), կարելի է ենթադրել, որ քարը խցանել է ոչ թե պարկային ծորանը, այլ ընդհանուր լեղածորանը ։ Կարող են բարձրացած լինել նաև արյան ամինոտրանսֆերազները ։ Այս ցուցանիշների փոփոխության աստիճանը կախված է լեղապարկի բորբոքման աստիճանից։
Բժշկական տեսապատկերում
Խոլեցիստիտի համար հետազոտության ամենատարածված մեթոդը ուլտրաձայնային հետազոտությունը (ՈւՁՀ) ։ Խոլեցիստիտի մասին հավաստող ՈւՁՀ նշաններն լեղապարկի քարերը, շուրջլեղապարկային հեղուկը, լեղապարկի պատի բարակումը (պատի բարակումը 3մմ-ից պակաս), լեղուղիների լայնացումը և Մերֆիի սոնոգրաֆիկ նշանը ։ ՈՒՁՀ-ի հակասական տվյալների դեպքում կարելի է օգտվել լյարդի կոնդտրաստային սկանավորումից, որն ունի բարձր զգայունություն  ։ Թափածակման կամ գանգրենայի կասկածի դեպքում կարող է օգտակար լինել համակարգչային շերտագրությունը ։
Տարբերակիչ ախտորոշում
Շատ այլ հիվանդություններ ևս կարող են ունենալ նույն ախտանիշները, ինչ խոլեցիստիտը։ Հատկապես քրոնիկ խոլեցիստիտի ախտանիշները շատ անորոշ են և սխալմամբ լարող են ընկալվել որպես այլ հիվանդություն։ Այդ հիվանդություններից են.
Վիրահատություն
Լապարասկոպիկ վիրահատության հաջորդող օրերի ուսումնասիրությունները ցույց են տալիս, որ համեմատած երկարաձգվծ բուժման հետ (6 շաբաթ) վիրահատությունն ավելի լավ ելք է ունենում, եթե լեղապարկը հեռացվում է հնարավորինս վաղ, ցանկալի է 1-ին շաբաթվա ընթացքում ։ Այս դեպքում նվազում է հիվանդանոցում մնալու ժամանակը և անհետաձգելի բուժօգնության անհրաժեշտության հավանականությունը ։ Մահացությունը չի աճում լեղուղիների վնասման կամ վիրահատության՝ լապարասկոպիկից բացի անցնելու ժամանակ ։ Լապարասկոպիկ վիրահատությունը բաց վիրահատության փոխակերպելու ամենատարածված պատճառը լեղապարկի վաղ հեռացման դեպքում բորբոքային մասսաների անցումն է Կալոյի եռանկյունով։ Ուշ վիրահատությունների դեպքում ամենատարածված պատճառն են ֆիբրոզ կպումները ։
Այլ
Հաճախ հակաբիոտիներ անհրաժեշտ չեն ։ Կիրառման դեպքում դրանք պետք է թիրախավորեն աղիքային միկրոֆլորայի մաս կազմող աղիքային ցուպիկին (E. coli) և բակտերոիդներին (Bacteroides):
Դրա համար անհրաժեշտ են լայն սպեկտրի հակաբիոտիկներ. օր.՝ պիպերացիլին-տազոբակտամ,ամպիցիլին-սուլբակտամ, տիկարցիլին-կլավուլոնաթթու (Տիմենտին), 3-րդ սերնդի ցեֆալոսպորիններ (Ցեֆտրիաքսոն), ֆտորքվինոլոններ (Ցիպրոֆլոքսացին) և անաերոբ բակտեիաների դեմ հակաբիոտիկներ. օր.՝ մետրոնիդազոլ։ Պենիցիլինից ալերգիա ունեցող մարդկանց դեպքում կարող են կիրառվել ազտրեոնամը կամ ֆտորքվինոլոնները մետրոնիդազոլի հետև համակցված։
Ծանր բորբոքման, շոկի, կամ ընդհանուր անզգայացման մեծ վտանգի առկայության դեպքում միջամտություններ անող ճառագայթաբանը կարող է լեղապարկի ներմաշկային դրենաժ ստեղծել և բուժել հիվանդին հակաբիոտիկներով, մինչև բորբոքումն անցնի։
Երբ պացիենտի վիճակը բարելավվի, հնարավոր կլինի իրականացնել վիրահատությունը։
Համաճարակաբանություն
Խոլեցիստիտը որովայնային ցավերի 3-10%-ի պատճառն է ։ Խոլեցիստիտը անհետաձգելի բուժօգնության բաժանմունք դիմելու 651.829 դեպք պատճառ է եղել ԱՄՆ-ում 2012թ.-ին և դրանցից 389.180-ն ավարտվել են հոսպիտալիզացիայով ։ Մահացությունն ԱՄՆ-ում 2012թ.-ին կազմել է 0.7 100.000 մարդու հաշվով ։ Խոլեցիստիտի հաճախականությունն առավելագույնն է 50-69 տարեկան մարդկանց շրջանում ։
Արտաքին հղումներ
Կատեգորիա:Աղեստամոքսային տրակտի հիվանդություններ Կատեգորիա:Բորբոքային հիվանդություններ
Պայակա
Պայակա (Pajaka), գյուղ Էստոնիայի Ռապլամաա նահանգի Մյառյամաա շրջանում։
2011 թվականի տվյալներով գյուղում բնակվում էր 56 մարդ։
Արտաքին հղումներ
Կատեգորիա:Էստոնիայի Ռապլամաա նահանգի Մյառյամաա շրջանի բնակավայրեր Կատեգորիա:Էստոնիայի գյուղեր
Դիկ (շուն)
Դիկ, երկարամազ կոլլի ցեղատեսակի շուն, Խորհրդային Միության բանակի կազմում Երկրորդ համաշխարհային պատերազմի մասնակից։ Դիկը մասնակցել է Լենինգրադի, Ստալինգրադի, Լիսիչանսկի և Պրահայի ականազերծմանը։ Նրա գլխավոր սխրանքը կատարել է Պավլովսկում։ Ընդհանուր առմամբ շունը կարողացել է հայտնաբերել հակառակորդի տեղադրած ավելի քան 12 000 ական։
Լենինգրադի ճակատի ինժեներական զորքերի ղեկավար Բ.Վ.Բիչևսկին, Պ.Ա.Զավոդչիկովը, Բ.Ս.Ռյաբինինն իրենց գրքերում շանը մեկ անգամ չէ, որ հիշատակել են։
Կենսագրություն
1941 թվականի օգոստոսին Դիկին տերերը հանձնել են բանակին։ Դիկի խորհրդականներն էին սերժանտ Կիրիլովը և սերժանտ Պ.Ա. Բարաբանշիկովը։ Դիկը վերապատրաստվել է կապի, սանիտարական տեխնիկայի ոլորտում։ 1943 թվականին շունը մեկ ամսում հասկացել է ականների որոնման ծառայությունը։ Նա դարձել է գլխավորը մինչև պատերազմի ավարտը, իսկ հետո՝ մինչև 1948 թվականը։ Լուգայում, քաղաքի գլխավոր փողոցում՝ այրված տան նկուղում, Դիկը գտել է 2 տոննա կշռող լիցք՝ տեղադրված որպես հետաձգված գործողության ական։ Շունն օգնել է փրկել Լենինգրադի մոտ գտնվող Պավլովսկի պալատը՝ պայթյունից մեկ ժամ առաջ հիմքում ժամացույցի մեխանիզմի ական գտնելով ։ Ամենահայտնի շներից մեկն է ։ Դիկը մահացել է ծերությունից, մինչև կյանքի վերջ մնացել է զորամասում և զինվորական պատիվներով հուղարկավորվել Պավլովսկում։
Գրականություն
Կատեգորիա:Հայտնի շներ
Սիդ Չարիս
Սիդ Չարիս (Cyd Charisse, իրական անունը՝ Տուլա Էլիս Ֆինկլի, ), ամերիկյան թատրոնի և կինոյի դերասանուհի, բալետի պարուհի։ Պարել է «Մոնտե Կառլոյի ռուսական բալետ» պարային խմբում, 1940-ական թվականներից աշխատել է կինոյում ` հիմնականում նկարահանվելով մյուզիքլի ժանրում։ Նրա խաղընկերներից էին Ֆրեդ Աստերը, Ջին Քելլին, Դեն Դեյլին և այլք։
Կենսագրություն
Սիդ Չարիսը ծնվել է ԱՄՆ-ի Տեխաս նահանգում գտնվող Ամարիլլո քաղաքում։ Վեց տարեկանից սկսել է զբաղվել պարով, իսկ 12 տարեկանից սովորել է Լոս Անջելեսի պարային դպրոցներից մեկում։ Նրա պարուսույցներից էին Ադոլֆ Բոլմը և Բրոնիսլավա Նիժինսկայան։ «Մոնտե Կառլոյի ռուսական բալետ» պարային խմբում ավանդույթի համաձայն հանդես է եկել ռուսական կեղծանուններով, սկզբում ` Ֆելիա Սիդորովա, իսկ հետո` Մարիա Իստոմինա։
1943 թվականից սկսել է նկարահանվել կինոյում։ Նրա առաջին դերերից էր Գալինա Ուլանովայի դերը՝ «Առաքելություն դեպի Մոսկվա» ֆիլմում։ Սակայն նրան հանրաճանաչ դարձրեց «Անձրևի տակ երգողները» (1952 թ.) ֆիլմը, որտեղ նրա խաղընկերն էր Ջին Քելլին։ 1957 թվականին նկարահանվել է Ռուբեն Մամուլյանի «Մետաքսե գուլպաներ» ֆիլմում ` կերտելով Նինա Յուշչենկոյի կերպարը։ Այդ դերի համար Սիդ Չարիսը ներկայացվել է «Ոսկե գլոբուս» մրցանակի։
1952 թվականին Սիդ Չարիսի ոտքերը ապահովագրվել են հինգ միլիոն դոլարով։ Գինեսի ռեկորդների գրքի համաձայն, դա այն տարիների ապահովագրական ամենաբարձր գումարն էր։
Անձնական կյանք
1939 թվականին Սիդ Չարիսը ամուսնացել է Լոս-Անջելեսում գտնվող պարային ստուդիայի սեփականատեր Նիկո Չարիսի հետ։ Նրանք ունեցել են մեկ որդի։ 1947 թվականին ամուսնալուծվել է, սակայն շարունակել է կրել ամուսնու ազգանունը։
1948 թվականին կրկին ամուսնացել է, այս անգամ հոլիվուդյան երգիչ և դերասան Տոնի Մարտինի հետ։ Համատեղ կյանքի ընթացքում նրանք ունեցել են մեկ երեխա։
Սիդ Չարիսը մահացել է 2008 թվականի հունիսի 17-ին Լոս Անջելեսում` սրտի անբավարարությունից։
Ծանոթագրություններ
Կատեգորիա:Հոլիվուդյան դերասաններ Կատեգորիա:Ամերիկացի դերասանուհիներ Կատեգորիա:Ամերիկացի կինոդերասանուհիներ Կատեգորիա:Ամերիկացի հեռուստատեսային դերասանուհիներ Կատեգորիա:Թատրոնի դերասանուհիներ Կատեգորիա:Գինեսի գրքի ռեկորդակիրներ Կատեգորիա:20-րդ դարի ամերիկացի երգչուհիներ Կատեգորիա:ԱՄՆ-ի հանրապետական կուսակցության անդամներ Կատեգորիա:20-րդ դարի ամերիկացի դերասանուհիներ
Սեբաստիայի ժողով
Սեբաստիայի ժողով 1562, Հայաստանը պարսկա-թուրքական տիրապետությունից ազատագրելու նպատակով հրավիրված գաղտնի խորհրդակցություն։ Կայացել է գարնանը, Սեբաստիայի Սուրբ Նշան եկեղեցում՝ Միքայել Ա Սեբաստացու նախագահությամբ։ Մասնակցել են մոտ 30 բարձրաստիճան հոգևորականներ և առևտրա-արհեստավորական խավերի ներկայացուցիչներ։ Հայաստանի ազատագրության միակ հնարավոր ուղին համարելով արևմտաեվրոպական տերությունների օժանդակությունը՝ Սեբաստիայի ժողովը վճռել է դիմել Հռոմի Պիոս IV պապին։ Այդ կապակցությամբ քննվել է նաև հայ և կաթոլիկ եկեղեցիների փոխհարաբերության հարցը, որոշվել, հանուն օտար լծից ազատագրման, ընդունել Հռոմի եկեղեցական գերիշխանությունը։ Գրվել են Պիոս IV-ին հղված երկու ծածկագիր փաստաթուղթ, առաջինը՝ հավատարմագրական (Հայոց եկեղեցու հպատակության հավաստումը), երկրորդը՝ քաղաքական (եվրոպական երկրների ռազմական օգնությամբ Հայաստանի ազատագրման ծրագիրը) բնույթի։ Վերջինիս կցված էր մանրամասն տեղեկագիր Հայաստանի բնակավայրերի, եկեղեցիների, վանքերի, բնական հարստությունների, ինչպես նաև հայ ժողովրդի մասին։ Դիմումները Հռոմ տանելու համար Սեբաստիայի ժողովն ընտրել է հատուկ պատվիրակություն՝ Աբգար Թոխաթեցու, նրա որդի Մուչթանշահ Աբգարյան Թոխաթեցու և Ալեքսանդր երեցի մասնակցությամբ։ Պատվիրակության կշիռն ու հեղինակությունը բարձրացնելու համար Սեբաստիայի ժողովն Աբգար Թոխաթեցուն վկայագիր է տվել, որ իբր նա սերում է արքայական տոհմից։ 1564 թվականի աշնանը Սեբաստիայի ժողովի դիմումները հանձնվել են Պիոս IV պապին։ Վերջինիս պահանջով Աբգար Թոխաթեցին և Ալեքսանդր երեցը գրել և նրան են ներկայացրել նաև Հայոց եկեղեցու դավանագիրը։ Սկսված բանակցությունները շարունակելու համար պապն անհրաժեշտ է համարել անձամբ տեսակցել Հայոց կաթողիկոսին։ Աբգար Թոխաթեցուն հանձնարարվել է պապի նվիրակի հետ վերադառնալ Հայաստան և Հայոց կաթողիկոսին առաջնորդել Հռոմ։ Սակայն պապի նվիրակը ճանապարհին (Կիպրոսում) մահացել է և բանակցություններն ընդհատվել են։ Հայաստանը արևմտաեվրոպական տերությունների օժանդակությամբ ազատագրելու փորձերն արդյունք չեն տվել, որովհետև Հռոմի պապին ու կաթոլիկ Եվրոպային հետաքրքրում էին ոչ թե Հայաստանի ազատագրման, այլ հայերի դավանանքի ու եկեղեցական միության հարցերը։
(6646) Չուրանտա
(6646) Չուրանտա (Churanta), աստերոիդ աստերոիդների գոտի ներքին մասում։ Հայտնաբերվել է 1991 թվականի փետրվարի 14-ին Էլեանոր Հելինի կողմից Պալոմարում ։
Միջին հեռավորությունը Արեգակից կազմում է 1,924902 ա. մ., առավելագույնը մոտենում է 1,732 ա. մ. հեռավորության վրա և հեռանում 2,1178 ա. մ. ։ Արեգակի շուրջ մեկ ամբողջական պտույտ է կատարում 975,46 երկրային օրվա ընթացքում, իր ուղեծրով շարժվելով միջինում 0,369055 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 17,59° անկյուն։
Արտաքին հղումներ
Կատեգորիա:Հունգարիայի ընտանիքի աստերոիդներ Կատեգորիա:1991 թվականին հայտնաբերված աստղագիտական մարմիններ Կատեգորիա:Էլեանոր Հելինի կողմից հայտնաբերված աստերոիդներ Կատեգորիա:Աստերոիդների գոտու ներքին մասի աստերոիդներ
Տոլստ
Տոլստ (Толсть), գյուղ Ռուսաստանի Լենինգրադի մարզի Բոկսիտոգորսկի շրջանի կազմում։
Բնակչությունը 2007 թվականին գրանցված տվյալներով կազմում էր 20 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Լենինգրադի մարզի Բոկսիտոգորսկի շրջանի բնակավայրեր
Հալդա
Հալդա, գյուղ Արևմտյան Հայաստանում, Դիարբեքիրի վիլայեթի Սիլվանի գավառակում ։
Ծանոթագրություններ
Կատեգորիա:Արևմտյան Հայաստանի գյուղեր
Նիկո Փիրոսմանի
Նիկո Փիրոսմանի կամ Փիրոսմանաշվիլի (ნიკო ფიროსმანი, ), Փիրոսմանի Նիկո (Նիկոլայոս Ասլանի, 1862 Միրզաանի, 1918, Թիֆլիս), վրացի ինքնուս նկարիչ։ Պրիմիտիվիզմի ներկայացուցիչ։ Ստեղծագործել է Թիֆլիսում։ Ինքնուրույն պատրաստած ներկերով մոմլաթի, թիթեղի, ստվարաթղթի վրա գեղանկարել է կենդանիներ, Թիֆլիսի դուքանների ցուցանակներ, քաղաքացիների, մանր առևտրականների, գյուղացիների կյանքից պատկերներ, ինչպես և բնանկարներ, նատյուրմորտներ։
Կենսագրություն
Նիկո Փիրոսմանին (իսկական անուն-ազգանունը՝ Նիկոլոզ Փիրոսմանիշվիլի) ծնողների մահից հետո մոտ 15 տարի (ընդհատումներով) ապրել է Շուլավերում՝ բաքվեցի հայ գործարանատիրոջ այրու՝ Եփրոսինե Քալանթարովայի տանը։ 1870-ական թվականներին Քալանթարովների հետ տեղափոխվել է Թիֆլիս։ Գրել և կարդալ (նաև հայերեն) սովորել է ինքնուրույն, իսկ գեղանկարչություն՝ շրջիկ նկարիչներից։
Ուկանամխարի
Ուկանամխարի (უკანამხარი), գյուղ Վրաստանում։ Գտնվում է Մցխեթ-Մթիանեթ մարզի Դուշեթի շրջանում ։
Նիկո Փիրոսմանի
Կենսագրություն
1880-ական թվականներին ինքնուս նկարիչ Գիգո Զազիաշվիլու հետ բացել է դեկորատիվ որմնանկարների արվեստանոց։ 1890 թվականից աշխատել է վագոնավար, ապա բացել է կաթի փոքրիկ վաճառատուն. 1900 թվականից վերջնականապես նվիրվել է գեղանկարչությանը։ Նկարել է ցուցանակներ առևտրական հիմնարկների համար, դեկորատիվ պաննոներ, դիմանկարներ։ Փիրոսմանին ինքն է պատրաստել ներկերը և նկարել խանութների ներսի պատերին, մոմլաթի, թիթեղի և ստվարաթղթի վրա։ Նա չի շփվել նկարիչների հետ, մինչև կյանքի վերջն ապրել է նկուղներում՝ աղքատության մեջ։ 1912 թվականին Փիրոսմանիին նկատել է ֆուտուրիստ նկարիչ Կիրիլ Զդանևիչը, գնել է նրա նկարներից, իսկ եղբայրը՝ բանաստեղծ Իլյա Զդանևիչը, 1913 թվականին «Կավկազսկայա րեչ» թերթում տպագրել է հոդված՝ «Բնածին տաղանդի տեր նկարիչը» վերնագրով։ Նույն թվականին Մոսկվայում բացված ֆուտուրիստ նկարիչների ցուցահանդեսում ներկայացվել են նաև Փիրոսմանիի մի քանի կտավներ։ Նրանով հետաքրքրվել են նաև երիտասարդ նկարիչներ Դավիթ Կակաբաձեն, Լադո Գուդիաշվիլին և ուրիշներ։ 1916 թվականին Կիրիլ Զդանևիչի արվեստանոցում բացվել է Փիրոսմանիի ցուցահանդեսը. նա դարձել է ավելի հայտնի։ Բազմաթիվ հավաքորդներ գնել են նրա նկարները։ Փիրոսմանին շատ արագ է աշխատել և իր նկարներում շտկումներ չի արել։
Ստեղծագործություններ
Նկարիչն ստեղծել է անիմալիստական ժանրի բազմաթիվ գործեր՝ կենդանիների պատկերներ։ Սև ֆոնը բնորոշ է նրա և՛ ցուցանակներին, և՛ դիմանկարներին (Իլյա Զդանևիչի, Ալեքսանդր Գարանովի և ուրիշների)։ Նա անդրադարձել է նաև տոների և խնջույքների թեմաներին. այդ տեսարաններից շատերը բնանկարի մաս են կազմում։ Փիրոսմանիի լավագույն գործերից են՝ Փիրոսմանին անմիջականությամբ, աշխարհի միամիտ-բանաստեղծական ընկալմամբ է ստեղծել իր վեհ, հանդիսավոր պատկերները, որոնց հերոսները ներքուստ դրամատիկական են, արտաքուստ՝ հանգիստ ու ռոմանտիկ։ Նրա բազմաթիվ նկարների վրա կան հայերեն մակագրություններ։
Ուկանամխարի
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 23 մարդ ։
Նիկո Փիրոսմանի
Ստեղծագործություններ
Նրա մասին նկարահանել են կինոնկարներ (նաև Սերգեյ Փարաջանովի «Արաբեսկներ Փիրոսմանիի թեմաներով», 1985 թվական ֆիլմը, և այլն), գրել բանաստեղծություններ (Պավել Անտակոլսկի, Անդրեյ Վոզնեսենսկի, Բուլատ Օկուջավա և ուրիշներ)։
Ուկանամխարի
Ծանոթագրություններ
Կատեգորիա:Վրաստանի գյուղեր Կատեգորիա:Դուշեթի շրջան
Նիկո Փիրոսմանի
Ստեղծագործություններ
Փիրոսմանիի գործերից պահվում են Վրաստանի արվեստի, Մոսկվայի Տրետյակովյան, Արևելքի ժողովուրդների արվեստի և այլ թանգարաններում։ Փարիզի Ժորժ Պոմպիդու կենտրոնում բացվել է նրա ցուցահանդեսը (1960-ական թվականներ), Պաբլո Պիկասսոն ստեղծել է Փիրոսմանիի դիմանկարը։
Դեզոդորացիա
Դեզոդորացիա (դեզ․․․ և — հոտ), հոտազերծում, գազանման նյութերի արհեստական հեռացումը կամ քողարկումը, որոնք առաջանում են օրգանական նյութերի (արտաթորանքներ, սննդամթերքներ, դիակներ են) նեխման քայքայումից։ Հոտազերծող նյութերը լինում են նեխումը կանխող, հոտերը կլանող կամ քողարկող։ Դեզորացիայի համար օգտագործում են երկաթարջասպ, քլորակիր, ֆորմալին, կալիումի պերմանգանատ, ցինկի քլորիդ, փայտակուպր, կլանող նյութերից՝ փայտածուխ, տորֆ։ Դեզոդորացիայի նպատակով երբեմն օդը հագեցնում են օզոնով։
Նիկո Փիրոսմանի
Հիշատակ
1975 թվականին Թբիլիսիում բացվել է Նիկո Փիրոսմանիի հուշարձանը (քանդակագործ՝ Էլգուջա Ամաշուկելի)։ Վրաստանում թողարկվել է թղթադրամ Փիրոսմանիի դիմանկարով, նրա ծննդյան 125-ամյակի առթիվ՝ փոստային դրոշմանիշ (2002 թվական)։ 1982 թվականին Միրզաանիում բացվել է Փիրոսմանիի տուն-թանգարանը։
Դեզոդորացիա
Կատեգորիա:Հոտառություն
Նիկո Փիրոսմանի
Հիշատակ
1969 թվականին «Վրացֆիլմ» կինոստուդիայում ռեժիսոր Գեորգի Շենգելայան նկարահանել է կենսագրական ֆիլմ Նիկո Փիրոսմանիի մասին ։
Հոդվածներ
Կատեգորիա:Վրացի նկարիչներ Կատեգորիա:Պրիմիտիվիզմ Կատեգորիա:Անձինք Թբիլիսիից
Ստարայա Մասկարա
Ստարայա Մասկարա (Старая Маскара, Иҫке Масҡары), գյուղ Ռուսաստանի Բաշկորտոստան հանրապետության Բելոկատայսկի շրջանի կազմում։
Բնակչությունը 2009 թվականին գրանցված տվյալներով կազմում էր 136 մարդ։
Աստերոիդների ցանկ (221501-221600)
Աստերոիդների ցանկ (221401-221500) * Աստերոիդների ցանկ * Աստերոիդների ցանկ (221601-221700)
Անակրեոնյան բանաստեղծություն
Անակրեոնյան բանաստեղծություն (ծագում է Ἀνακρέων՝ Անակրեոն բառից), հին հունական քնարերգության մեջ տարածված բանաստեղծության տեսակ, որն աչքի էր ընկնում իր կենսուրախ բովանդակությամբ, գովերգում էր կյանքի վայելքները (սեր, գինի, զգայական հաճույքներ) ։ Տարածված էր եվրոպական մի շարք երկրներում, Վերածննդի և Լուսավորության ժամանակաշրջաններում։ Սկզբնապես կատարվել է քնարի հնչյունների ուղեկցությամբ։
Անվանում
Տերմինը ծագել է նշանավոր բանաստեղծ Անակրեոնի (Ἀνακρέων, մ.թ.ա. 6-5-րդ դարեր) անունից, ում դեռևս անտիկ աշխարհում շատ բանաստեղծներ են հետևել (պահպանվել է նրանց երգերի ժողովածուն «Անակրեոնտիկա» վերնագրով)։
Ներկայացուցիչներ
Անակրեոնյան բանաստեղծությունը հատուկ են ազատամտությունը, կենսասիրությունը, անհոգությունը, գինու, սիրո և վայելքի գովքը։ Անակրեոնյան բանաստեղծության ականավոր ներկայացուցիչներից են՝
Հետևորդններ
Անակրեոնյան պոեզիան հետևորդներ է ունեցել 18-19-րդ դարերի արևմտաեվրոպական և ռուսական գրականության մեջ։ Անհոգ կյանքի և զգայական վայելքի մոտիվները որոշ տարածում գտան նաև 19-րդ դարի 50-60-ական թվականների հայ պոեզիայում (Գևորգ Միրիմանյանի «Հայոց աղջիկներ» երգը, Ռափայել Պատկանյանի «Հայոց գինի», «Ուսանողի երգ» և այլ բանաստեղծություններ)։
Ծանոթագրություններ
Կատեգորիա:Քնարական սեռի ժանրեր
Հայաստանի Բարձրագույն խումբ 2004 (ֆուտբոլ)
«Հայաստանի Բարձրագույն խումբ 2004ը» Հայաստանի ֆուտբոլի առաջնության Բարձրագույն խմբի 13-րդ առաջնությունն է։ Այն սկսվել է 2004 թվականի ապրիլի 8-ին և ավարտվել նույն թվականի նոյեմբերի 7-ին ։
Անվանափոխումներ
«Դինամո-2000» ՖԱ → «Դինամո-Զենիթ» ՖԱ<br/ > «Լեռնագործ» ՖԱ (քաղաք Կապան) → «Լեռնագործ-Արարատ» ՖԱ (քաղաք Երևան)
Գրականություն
Բարձրագույն խումբ 2004
Ալդան (քաղաք)
Ալդան (Алда́н), քաղաք Ռուսաստանում, Յակուտիայի Ալդանսկի շրջանի վարչական կենտրոն։ Գտնվում է Ամուրո-Յակուտական մայրուղու վրա, Ալդան գետի ավազանում, Յակուտսկից 530 կմ հարավ։ Քաղաքում կա օդանավակայան։
Պատմություն
Քաղաքի ծննդյան օրը համարվում է 1924 թվականի հունիսի 19-ը։ Մինչև 1932 թվականը համարվել է ավան և կոչվել Նեզամետնի (ռուսերեն՝ Незаметный, բառացի՝ «աննկատելի, աննշմարելի»)։ 1932 թվականի սեպտեմբերի 20-ին ավանը ստացավ քաղաքի կարգավիճակ, իսկ 1939 թվականի մայիսին վերանվանվեց Ալդան՝ Ալդան գետի անունով ։
1990-ական թվականներին քաղաքը գտնվում էր ժողովրդագրական ճգնաժամի մեջ, սակայն 2000-2010 թվականներին վերսկսվեց մարդկանց այցը դեպի քաղաք, ի հայտ եկան առևտրային օդագնացություն, երկաթուղային կայարան։ 2009-2010 թվականներին քաղաքում սկսվեց նավթամուղային ճյուղի շինարարություն, ինչը մեծապես անդրադարձավ քաղաքի տնտեսական զարգացման վրա։
Կլիմա
Ալդանում կլիման խիստ ցամաքային է, որն էականորեն մեղմ է, քան Յակուտսկում. ձմռանն Ալդանում ավելի տաք է, իսկ ամռանը ավելի հով։ Ձմեռը չափավոր ցուրտ է` ամսեամիս ջերմաստիճանի ոչ մեծ տատանումներով։ Դեկտեմբերից մինչև փետրվար ձնհալը բացառվում է։
Տնտեսություն
Ալդանի տնտեսության հիմքը կազմում է ոսկու արդյունահանությունը։ Կա նաև փայտամշակման մի քանի փոքր ձեռնարկություն և մեքենաների վերանորոգման գործարան։ Քաղաքում են գտնվում «Յակուտիայի երկաթուղիներ» ընկերության գլխամասը և դրա հիմնական ստորաբաժանումները։
Սպորտ
Ալդանի «Մետալուրգ» ֆուտբոլային ակումբը 1993 թվականին հանդես է եկել Ռուսաստանի առաջնության առաջին լիգայում։
2012 թվականից գործում է Դահուկավորների պատրաստման Ալդանի կենտրոնը, որտեղ մարզվում են նաև ռուս հայտնի մարզիկներ, բիաթլոնիստներ և դահուկավորներ, Ռուսաստանի հավաքականի անդամներ ։
Արտաքին հղումներ
Կատեգորիա:Ռուսաստանի քաղաքներ Կատեգորիա:Սախա-Յակուտիայի հանրապետություն Կատեգորիա:1924 թվականին հիմնադրված բնակավայրեր
Հրեշտակների կայսրություն
Հրեշտակների կայսրություն, Բերնար Վերբերի վեպերից, «Տանատանավտներ» երկհատորյակի երկրորդ գիրքը, որն արժանացել է Ժյուլ Վեռնի մրցանակի։ Հրատարակվել է 2000 թվականին։
Սյուժե
Միշել Պենսոնը հայտնվում է դրախտում և պարզվում է, որ նա «ահեղ դատաստանում» է, որը վարում են երեք հրեշտակապետեր։ Ամենասարսափելի փորձությունը մարդու համար հանդիսանում է վերամարմնավորումը, որից նա փրկվում է իր պահապան հրեշտակի` Էմիլ Զոլյայի շնորհիվ։ Միշելը կանգնում է դժվար ընտրության առջև` դառնալ հրեշտակ կամ քարոզիչ երկրում։ Նա որոշում է դառնալ հրեշտակ և նրա առջև բացվում են հրեշտակային աշխարհի դռները, որտեղ նրա հովանավոր հրեշտակը Էդմոնդ Ուելսն է։
Յուրաքանչյուր հրեշտակի տրվում է երեք «հաճախորդ»։ Այս անվանումն առաջանում է նրանից, որ հրեշտակները ահեղ դատաստանում դառնում են այդ հոգիների փաստաբանները։ Հաճախորդների ընտրությունը   կատարում են հրեշտակները և Միշելն ընտրում է երեք ընտանիքներ, որոնք արտացոլված են «բեղմնավորման լճում»։ Առաջինը ամերիկյան հարուստ ընտանիք է, հաջորդը` Ֆրանսիական միջին ապահովվածության ընտանիք և երրորդը ռուսական ընտանիք է, որն ապրում է ծայրահեղ չքավորության մեջ։ Էդմոնդ Ուելսը բացատրում է, որ հոգին բաղկացած է երեք հիմնական ցուցանիշներից, այսպիսով այն ամենի 25 %-ը ինչը կատարվում է մարդու հետ որոշվում են ժառանգականույամբ, 25 %-ը կարմայով, իսկ մնացյալ 50 %-ը ազատ ընտրությամբ։ Միաժամանակ Միշել Պենսոնը և Ռաուլ Ռազորբակը փնտրում են «յոթերորդ» աշխարհը, որը զարգացման ավելի բարձր մակարդակում է քան հրեշտակները։ Ռաուլը կարծում է, որ այդ աշխարհում ապրում են աստվածները։ Հետագայում բացահայվում է, որ ռուս «հաճախորդ» Իգոր Չեխովը հանդիսանում է Ֆելիքս Կերբոզայի վերամարմնավորումը, ով «Տանատանավտներ» վեպի գլխավոր հերոսն էր։ Աստիճանաբար ձևավորվում են երեք «հաճախորդ»-ների բնավորությունները` Ժակ Նեմրոն ֆրանսիացի է, անիքնավստահ մի երիտասարդ, Վեներա Շերիդանը ամերիկուհի է, ինքնասիրահարված աղջնակ, ում համար բոլորը խելագարվում են, իսկ Իգորը դառնում է ուժեղ և ճկուն անձնավորություն, ում մայրը լքում է։ 7 տարեկանում Ժակի մոտ առաջանում են հիշողության պրոբլեմներ, որի հետևանքով նա վատ է սովորում, մինչդեռ Վեներան նկարահանվում է օրացույցերի կազմերի և մանկական հագուստի կատալոգների համար, իսկ Իգորը հայտնվում է մանկատանը, որտեղ նրան և նրա ընկերներին ճնշում է Պյոտր անունով մի տղա։ Յուրաքանչյուրը ամանորյա նվեր է խնդրում։ Իգորը խնդրում է, որ Պյոտրը դանակով հարված ստանա ստամոքսի շրջանում, Վեներան ցանկանում է քթի պլաստիկ վիրահատություն, իսկ Ժակը խնդրում է խաղալիք թռչող նավ։ Միշելն իրականացնում է նրանց երազանքները, մասնավորաես երբ Իգորին պատրաստվում էին որդեգրել, նա դանակով այնպես հասցրեց Պյոտրի փորին, որ նա հազիվ փրկվեց մահվան ճիրաններից։ Հետևանքը եղավ այն, որ նա հայտնվեց անչափահասների գաղութում։ Այդ ընթացքում Ռաուլը և Միշելը բացահայտում են, որ Էդմոնդ Ուելսը մեդիում Ուլիսսա Պապադոպուլոսի միջոցով գրում է «Հարաբերական և բացարձակ գիտելիքի» հանրագիտարանի չորրորդ հատորը։ Ռաուլը և Միշելը փորձելով գտնել իրենց բազմաթիվ հարցերի պատասխանները իջնում են երկիր Պապադոպուլոսի մոտ, կարծելով թե Ուելսը նրան պատմել է «յոթերորդ» ուժերի մասին։
«Հաճախորդ»-ներ
Գիրքը նրան Ֆրանսիայում մեծ ճանաչում չի բերում, իսկ Ռուսաստանում այս գիրքը շատ է կարդացվում և նա այնտեղ հայտնի է։ Հանկարծ մի օր սուպերմարկետում նա հանդիպում է իր երազանքների աղջկան` Նատալի Կիմին։ Նա երջանիկ մահ է ունենում և դառնում է բազմաթիվ գրքերի հեղինակ։ Պահապան հրեշտակ` Միշել Պենսոն։
Նա սիրահարվում է Տատյանային, որին աղջիկը պատասխանում է փոխադարձությամբ, բայց հիվանդությունն անցնում է և Իգորը վախենում է, որ աղջիկը կլքի նրան։ Նա որոշում է կյանքն ավարտել ինքնասպանությամբ և դուրս է ցատկում հիվանդանոցի պատուհանից։ Մահանաում է, վերածվելով ուրվականի թափառում է ողջ աշխարհով, ապա հավաքում ընկած հրեշտակներին և հարձակվում է Միշելի ու իր ընկերների վրա։
Պահապան հրեշտակ` Միշել Պենսոն։
Պահապան հրեշտակ` Ռաուլ Ռազորբակ
Պահապան հրեշտակ` Էդմոնդ Ուելս
Արտաքին հղումներ
Империя ангелов
Կատեգորիա:Գրողներ ըստ ազգության
Օկտավիո Պաս
Օկտավիո Պաս Լոսանո (Octavio Paz Lozano,, ), մեքսիկացի գրող, պոետ-դիվանագետ, Միգել Սերվանտեսի մրցանակակիր (1981), գրականության Նոբելյան մրցանակի դափնեկիր (1990)։
Արտաքին հղումներ
Կատեգորիա:Մեքսիկացի գրողներ Կատեգորիա:Մեքսիկացի դիվանագետներ Կատեգորիա:20-րդ դարի բանաստեղծներ Կատեգորիա:20-րդ դարի թարգմանիչներ Կատեգորիա:Մեքսիկացի թարգմանիչներ Կատեգորիա:Լեզվաբաններ Կատեգորիա:Փիլիսոփաներ Կատեգորիա:Քաղաքական գործիչներ Կատեգորիա:Մեքսիկայի ազգային ինքնավար համալսարանի շրջանավարտներ Կատեգորիա:20-րդ դարի տղամարդ գրողներ
Ահմադ Նիկթալաբ
Ահմադ Նիկթալաբը (նաև հայտնի է որպես Յավար Համեդանի, ), իրանցի բանաստեղծ, հեղինակ և լեզվաբան էր:
Կյանք
Նա ծնվել է Համադանում Իր կյանքի առաջին հատվածում Համադանում կրթություն ստանալուց և ապրելուց հետո նա մեկնել է Թեհրան ՝ ուսումը շարունակելու Թեհրանի համալսարանում։ Նրա առաջին հոդվածները լույս են տեսել «Արմաղան» ամսագրերում :Նրա առաջին բանաստեղծությունները տպագրվել են տասներեք տարեկանում ։ Նա ակտիվ գործունեություն է ծավալել Համադանի և Թեհրանի գրական միությունների մեջ, ներառյալ Իրանի գրական ասոցիացիան :1930-ական թվականներից Ահմադ Նիկթալաբը սկսեց իր աշխատանքը Ռադիոյի կազմակերպության հետ, ինչպես նաև այնպիսի գործիչներ, ինչպիսիք են Ռահի Մաայերին, որոնց երգերից շատերը երգվել են երաժշտության վրա ի վեր Համադանիի տեղական երգերից շատերը թարգմանվել են արևելյան շատ լեզուներով ՝ իրանական ռադիոհաղորդումներից հեռարձակվելիս ։
Ծանոթագրություններ
Կատեգորիա:Գրական կեղծանուններով հայտնի հեղինակներ Կատեգորիա:1934 ծնունդներ Կատեգորիա:2020 մահեր Կատեգորիա:Բանաստեղծներ Կատեգորիա:Պարսիկ բանաստեղծներ
Պայու (գյուղ, Տիլլիստե շրջան)
Պայու (Paju), գյուղ Էստոնիայի Վալգամաա նահանգի Տիլլիստե շրջանում։
Անապատում պարողը
Անապատում պարողը (Desert Dancer), ռեժիսոր Ռիչարդ Ռեյմոնդի կենսագրական ֆիլմը։ Ֆիլմն իրական իրադարձությունների մասին է, որոնք տեղի են ունեցել երիտասարդ իրանցի պարող Աֆշինի հետ, որը, չնայած պարերով զբաղվելու պետական արգելքին, չի թողնում իր սիրելի գործը։
Սյուժե
«Անապատում պարողը» ֆիլմի իրադարձությունները տեղի են ունենում Իրանում, որտեղ պարն օրենքից դուրս է։ Ֆիլմը պատմում է Աֆշին Ղաֆարիանի պատմությունը, որը վտանգում է իր կյանքը` հանուն պարող դառնալու իր երազանքի ։ Օգտագործելով YouTubeը որպես ուսուցման միջոց` Աֆշինն իր ընկերների հետ համալսարանում ընդհատակյա պարի խումբ է ստեղծում, որպեսզի թաքնվի շարիաթի պահակազորից ։ Վերադառնալով` Աֆշինն ու իր ընկերները միանում են Թեհրանի փողոցներում ազատության համար միլիոնավոր պայքարողներին։ Աֆշինին ձերբակալում են և տանում անապատ` պատժի ենթարկելու համար։ Գլխավոր հերոսին հաջողվում է փրկվել, որից հետո նա ստիպված է փախչել Ֆրանսիա։ Փարիզում նրան քաղաքական ապաստարան է տրամադրվում, ինչպես նաև` նրան անվճար ընդունում են պարային հայտնի դպրոցներից մեկը ։
Պրեմիերա
Գերմանիայում ֆիլմի պրեմիերան կայացել է 2014 թվականի հուլիսի 3-ին ։ 2014 թվականի հուլիսին «Անապատում պարողը» ֆիլմը բացել է Իտալիայում անցկացվող ամենամյա Ischia Global Film and Music Fest կինոյի և երաժշտության փառատոնը ։ Ֆիլմի պրեմիերան Հոնկոնգում կայացել է 2014 թվականի օգոստոսի 28-ին, ԱՄՆ-ում` 2015 թվականի ապրիլի 10-ին ։
Արտաքին հղումներ
Կատեգորիա:Անգլերեն ֆիլմեր Կատեգորիա:Բրիտանական ֆիլմեր Կատեգորիա:2010-ականների կենսագրական դրամա ֆիլմեր Կատեգորիա:Relativity Media ֆիլմեր Կատեգորիա:Բրիտանական կենսագրական ֆիլմեր Կատեգորիա:Բրիտանական դրամա ֆիլմեր Կատեգորիա:2014 ֆիլմեր Կատեգորիա:Փարիզում նկարահանված ֆիլմեր Կատեգորիա:Լոնդոնում նկարահանված ֆիլմեր Կատեգորիա:Ռումինական դրամա ֆիլմեր Կատեգորիա:2010-ականների դրամա ֆիլմեր Կատեգորիա:Իրական դեպքերի հիման վրա նկարահանված ֆիլմեր Կատեգորիա:Բրիտանական երաժշտական ֆիլմեր Կատեգորիա:2014 դրամա ֆիլմեր Կատեգորիա:Ռումինական ֆիլմեր
Լեպետիխա
Լեպետիխա (Лепетиха), գյուղ Ուկրաինայի Նիկոլաևի մարզի Բերեզնեգովատոեի շրջանում։ Հիմնադրվել է 1929 թվականին։
Արտաքին հղումներ
Կատեգորիա:Ուկրաինայի Նիկոլաևի մարզի Բերեզնեգովատոեի շրջանի բնակավայրեր Կատեգորիա:Ուկրաինայի գյուղեր Կատեգորիա:1929 թվականին հիմնադրված բնակավայրեր
Դենզել Վաշինգտոն
Դենզել Վաշինգտոն (Denzel Washington, ), ամերիկացի դերասան, կինոռեժիսոր և կինոպրոդյուսեր։
Խաղացել է 50-ից ավելի ֆիլմերում, ստացել է 50-ից ավելի կինոմրցանակ, այդ թվում 2 Օսկար, երկրորդ պլանի լավագույն դերասան («Փառք») և Օսկար լավագույն դերասանի համար («Մարզումների օրը»), դառնալով 2 Օսկար ստացած միակ սևամորթ դերասանը ։
Կենսագրություն
Ծնվել է 1954 թվականի դեկտեմբերի 28-ին ԱՄՆ-ի Նյու Յորք նահանգի Մաունտ-Վերնոն քաղաքում։ Տղային իր հայր-քահանայի պատիվն էին համարում։ Դենզելը ընտանիքի երեք երեխաներից միջնեկն էր, իր մայրն աշխատում էր գեղեցկութայն սրահում, և նա պատանեկության տարիներին, այնտեղ որպես վարձկան, օգնում էր մորը։ Դպրոցն ավարտելուց հետո ընդունվեց Նյու Յորքի Ֆորդեմյան համալսարան, որտեղ սկզբում սովորում էր բժշկություն, հետո կենսաբանություն, հետո տարվեց լրագրությամբ, և վերջապես, հետաքրքրվեց թատրոնով, ավարտեց 1977 թվականին լրագրողի բակալավրի աստիճանով։ Դրանից հետո ընդունվեց Սան Ֆրանցիսկոյի Ամերիկյան կոնսերվատորիան։ Մի տարուց նա եկավ Նյու Յորք, սկսեց նկարահանվել հեռուստատեսային ֆիլմերում և դադարեցրեց ուսումը կոնսերվատորայում ։
Ուկանափշավի
Ուկանափշավի (უკანაფშავი), գյուղ Վրաստանում։ Գտնվում է Մցխեթ-Մթիանեթ մարզի Դուշեթի շրջանում ։
Դիրք
Գտնվում է ծովի մակարդակից 1750 մետր բարձրության վրա։ Շրջկենտրոն Դուշեթից հեռու է 75 կմ։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 9 մարդ ։
Ծանոթագրություններ
Կատեգորիա:Վրաստանի գյուղեր Կատեգորիա:Դուշեթի շրջան
Հաջի Չարքազ
Բնակիչների մի մասը հայեր էին ։
Ծանոթագրություններ
Կատեգորիա:Արևմտյան Հայաստանի գյուղեր
Վասիլ Սարգսյան
Գրականություն
Կատեգորիա:Երկրորդ համաշխարհային պատերազմին մասնակցած հայեր Կատեգորիա:ԽՄԿԿ անդամներ
Ժոզեպ Գոմես
Ժոզեպ Անտոնիո Գոմես Մորեյրա (Josep Antonio Gómes Moreira,, Անդորա), անդորացի ֆուտբոլիստ, «Ունիո Էսպորտիվա Սանտա Կոլոմա» ակումբի և Անդորայի ազգային հավաքականի դարպասապահը։
2004 թվականին սկսել է խաղալ «Անդորա» ակումբում, հետո խաղացել է «Էիվիսա Իբիսայում»։ Հետագայում ելույթ է ունեցել «Սյուդադ դե Վիկար», «Սան Ռաֆայել» և «Կարաբանչել» ակումբներում։ 2013 թվականին տեղափոխվել է Լեգանեսի «Ֆորտունա» ակումբ, հետո խաղացել է ֆրանսիական «Պեննուազում»։
Խաղացել է Անդորայի մինչև 17, 19 և 21 տարեկանների հավաքականներում։ 2006 թվականից հանդես է գալիս Անդորայի ազգային հավաքականում և համարվում է հիմնական դարպասապահը։ Ներկայումս հավաքականում խաղացել է 32 խաղ և բաց թողել 75 գոլ։
Ակումբային կարիերա
Կարիերան սկսեց 2004 թվականին, Իսպանիայի 7-րդ դիվիզիոնի «Անդորա» ակումբում։ Այնտեղ խաղաց 2 տարի։
2006 թվականի ամռանը տեղափոխվեց «Էիվիսա Իբիսա» ակումբ։ 2006-07 մրցաշրջանում Գոմեսը խաղաց այլ անդորացիների՝ Մարսիո Վիեյրայի, Սերժի Մորենոյի և Տոնի Լիմայի հետ, թիմի հետ դարձավ Տերսերայի չեմպիոն, որից հետո թիմը հայտնվեց Սեկունդա Դիվիզիոն Բ-ում։ Այնտեղ խաղաց 11 խաղ։ Հաջորդ մրցաշրջանում իր հայրենակիցներից ակումբում միայն Մարկ Գարսիան էր , Գոմեսը խաղաց 21 խաղ, իսկ թիմը առաջնությունում զբաղեցրեց 7-րդ տեղը։ 2008-09 մրցաշրջանում «Էիվիսա Իբիսան» զբաղեցրեց 18-րդ տեղը և լքեց Սեկունդա Դիվիզիոն Բ-ն, իսկ Գոմեսը խաղաց 15 խաղ։ Ընդհանուր առմամբ ակումբում խաղաց 47 խաղ, երկար ժամանակ եղավ երկրորդ դարպասապահը ։
Կարիերան հավաքականում
2002 թվականի Եվրոպայի ֆուտբոլի պատանեկան առաջնության որակավորման փուլի շրջանակներում եղել է Անդորայի մինչև 17 տարեկանների հավաքականի կազմում և խաղացել է մեկ խաղ։ Անդորայի մինչև 19 տարեկանների հավաքականում խաղացել է 3 խաղ։ Անդորայի ֆուտբոլի երիտասարդական հավաքականում խաղացել է 2 խաղ ։
2005 թվականին, երբ Գոմեսը 20 տարեկան էր, Անդորայի ազգային հավաքականի գլխավոր մարզիչ Դավիդ Ռոդրիգոն Գոմեսին սկսեց հրավիրել գաճաճ պետության թիմ, որը 2015 թվականի դեկտեմբերի 3-ի դրությամբ ՖԻՖԱ վարկանշայն աղյուսակում զբաղեցնում է 201-րդ տեղը ։ 2005 թվականի մարտի 26-ին նա հայտնվեց Մունդիալ 2006-ի որակավորման տուրի շրջանակներում կայանալիք Հայաստան-Անդորա արտագնա խաղում խաղացող կազմի մեջ։ Խաղն ավարտվեց հայերի հաղթանակով (2-1), իսկ Գոմեսը ամբողջ խաղի ընթացքում նստեց պահեստայինների նստարանին։ Որոշ ժամանակ ևս Ժոզեպ Գոմեսը պահեստային դարպասապահ էր և Կոլդոյի հերթափոխորդը ։
2006 թվականի օգոստոսի 16-ին Բելառուսի հավաքականի դեմ ընկերական խաղի ժամանակ Գոմեսը առաջնախաղ ունեցավ Անդորայի ազգային հավաքականի կազմում։ Դավիդ Ռոդրիգոն նրան խաղադաշտ դուրս բերեց ավելացված ժամանակում Կոլդոյի փոխարեն։ Խաղն ավարտվեց Բելառուսի հաղթանակով (3-0) ։ 2007 թվականի նոյեմբերի 21-ին, Եվրո 2008-ի որակավորման խաղերի շրջանակներում, Ռուսաստանի դեմ խաղում նա երկրորդ անգամ ելույթ ունեցավ Անդորայի ազգային հավաքականի կազմում (0-1) ։ Նա խաղի մեջ մտավ երկրորդ խաղակեսի սկզբին և անառիկ պահեց իր դարպասները։
2009 թվականի հունիսի 10-ին «Ուեմբլի» մարզադաշտում կայացած Անգլիայի դեմ խաղում Կոլդոն հավաքականի կազմում անցկացրեց իր վերջին խաղը։ Խաղն ավարտվեց Անգլիայի ջախջախիչ հաղթանակով (6-0), իսկ Ժոզեպ Գոմեսը 79-րդ րոպեին փոխարինեց Կոլդոյին։ Դրանից հետո Գոմեսը դարձավ հավաքականի հիմնական դարպասապահը։ 2009 թվականի սեպտեմբերի 5-ին Ուկրաինայի դեմ խաղում, չնայած Անդորայի 5-0 հաշվով պարտությանը, Գոմեսը լավ խաղաց և ԶԼՄ-ների կողմից ստացավ դրական գնահատականներ ։ Մունդիալ 2010-ի որակավորման փուլում խաղաց 5 խաղ, որոնցում բաց թողեց 17 գոլ և ստացավ դեղին քարտ ։
2011 թվականի փետրվարի 9-ին, Մոլդովայի դեմ ընկերական խաղում 38-րդ րոպեին հյուրերը 11-մետրանոց վաստակեցին, սակայն Գոմեսը հետ մղեց Անատոլի Դորոշի հարվածը։ Այնուամենայնիվ Անդորան զիջեց ։ Եվրո 2012-ի որակավորման փուլում Գոմեսը խաղաց բոլոր 10 խաղերում՝ անցկացնելով ամբողջ 90 րոպեները և բաց թողեց 25 գոլ ։ Մունդիալ 2014-ի որակավորման փուլում խաղաց 6 խաղ, որոնցում բաց թողեց 17 գոլ ։
Ընդհանուր առմամբ Անդորայի ազգային հավաքականում խաղացել է 32 խաղ և բաց թողել 75 գոլ։
Անձնական կյանք
Ունի պորտուգալական արմատներ։ Անգլիայում աշխատել է որպես ձեռնարկատեր։ Տիրապետում է անգլերենին ։
Արտաքին հղումներ
Կատեգորիա:Դեկտեմբերի 3 ծնունդներ Կատեգորիա:1985 ծնունդներ Կատեգորիա:Լա Մասսանա քաղաքում ծնվածներ Կատեգորիա:Ֆուտբոլիստներ այբբենական կարգով Կատեգորիա:Ֆուտբոլի դարպասապահներ Կատեգորիա:Անդորրացի ֆուտբոլիստներ Կատեգորիա:Անդորրայի հավաքականի ֆուտբոլիստներ Կատեգորիա:Անդորրա ՖԱ-ի ֆուտբոլիստներ Կատեգորիա:Էիվիսա Իբիսա ՖԱ-ի ֆուտբոլիստներ Կատեգորիա:Սյուդադ դե Վիկար ՖԱ-ի ֆուտբոլիստներ Կատեգորիա:Սան Ռաֆայել ՖԱ-ի ֆուտբոլիստներ Կատեգորիա:Կարաբանչել ՖԱ-ի ֆուտբոլիստներ Կատեգորիա:Ֆորտունա Լեգանես ՖԱ-ի ֆուտբոլիստներ Կատեգորիա:Պեննուազի ֆուտբոլիստներ Կատեգորիա:Ունիո Էսպորտիվա Սանտա Կոլոմա ՖԱ-ի ֆուտբոլիստներ
Տոլստայա Դուբրավա
Տոլստայա Դուբրավա (Толстая Дубрава), գյուղ Ռուսաստանի Լիպեցկի մարզի Ստանովլյանսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Լիպեցկի մարզի Ստանովլյանսկի շրջանի բնակավայրեր
Ստարայա Մուշտա
Ստարայա Մուշտա (Старая Мушта, Иҫке Мошто), գյուղ Ռուսաստանի Բաշկորտոստան հանրապետության Կրասնոկամսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Կրասնոկամսկի շրջանի բնակավայրեր
Անատոլի Մարիենգոֆ
Անատոլի Բորիսի Մարիենգոֆ (Анатолий Борисович Мариенгоф ), Նիժնի Նովգորոդ, ռուս գրող-իմաժինիստ, արվեստի տեսաբան, արձակագիր, դրամատուրգ, մեմուարիստ։
Հիշատակումներ
2014 թվականի սեպտեմբերին Մարիենգոֆի հիշատակի հավերժացման համար Պենզայի հասարակությանը դիմեց Զախար Պրիլեպինը և մի շարք մշակութային գործիշներ 2015 թվականի սեպտեմբերի 11-ին Պենզայի գիմնազիայում հանդիսավոր բացվեց Անատոլի Մարիենգոֆի հուշատախտակը, որտեղ բանաստեղծն ու դրամատուրգը սովորում էր 1913-1916 թվականներին (Մոսկովյան փողոց,34)։ Հուշատախտակի հեղինակը քանդակագործ, Ռուսաստանի նկարիչների միության անդամ Ալեքսանդր Խաչատուրյանն է։ Բացմանը ներկա էին Պենզայի քաղաքապետ Յուրի Կրիվովը և Պենզայի քաղաքային դումայի նախագահ Վիկտոր Կուվայցեվը ։ 2016 թվականի փետրվարի 25-ին Նիժնի Նովգորոդում Զախար Պրիլեպինը և մարզային տեսուչ Դենիս Մոսկվինը բացեցին հուշատախտակ Մեծ Պոկրովսկայա փողոցում։ Այդ տանը Մարիենգոֆը ապրել է 1897-1913 թվականներին։ 2016 թվականի հունիսի 17-ին Պլետնիխա գյուղում առաջացավ Մարիենգոֆի անվան փողոց։
Էկրանավորում
«Ցինիկները» ֆիլմ, (1991)
Արտաքին հղումներ
Կատեգորիա:Իմաժիզմ Կատեգորիա:Ռուս գրողներ Կատեգորիա:Առաջին համաշխարհային պատերազմի մասնակիցներ Կատեգորիա:Ռուս հուշավիպագիրներ Կատեգորիա:Խորհրդային դրամատուրգներ Կատեգորիա:20-րդ դարի բանաստեղծներ Կատեգորիա:Առաջին համաշխարհային պատերազմին մասնակցած ռուսական ռազմական գործիչներ Կատեգորիա:Ռուս արձակագիրներ Կատեգորիա:Ռուս սցենարիստներ Կատեգորիա:Ռուս բանաստեղծներ Կատեգորիա:Խորհրդային տղամարդ գրողներ Կատեգորիա:Խորհրդային վիպասաններ
Էդիթ Դարեմ
Էդիթ Դարեմ (Edith Durham, ), բրիտանացի ճանապարհորդ, հետազոտող, գրող և նկարիչ, հայտնի է 20-րդ դարի սկզբին Ալբանիայի կյանքի մասին իր մարդաբանական աշխատանքներով։
Կենսագրություն
Էդիթը 9 երեխաներից ավագն էր։ Նա հաճախել է Բեդֆորդի քոլեջ, որը կանանց համար առաջին բարձրագույն կրթական հաստատությունն էր Մեծ Բրիտանիայում, դրանից հետո 1882 թվականին ընդունվել է նկարչական թագավորական ակադեմիան՝ փորձելով որպես նկարիչ։ Հետագայում ամֆիբիաների և սողունների նրա նկարները 1899 թվականին հրատարակվել են Cambridge Natural History գրքում ։
Հոր մահից հետո Էդիթը հոգ էր տարել հիվանդ մոր համար, որի հիվանդությունը մի քանի տարի է տևել։ 37 տարեկանում Էդիթը այնքան հոգնած էր, որ բժիշկը խորհուրդ է տվել նրան արձակուրդ գնալ արտերկիր՝ ուժերը վերականգնելու համար։ Այնուհետև նա որոշել է ծովով գնալ դեպի Դալմաթիա, հետո Տրիեստից մինչև Կոտոր, ապա ցամաքով հասել Չեռնոգորիայի մայրաքաղաք ։ Այս ուղևորությունը անմոռանալի տպավորություն է թողել Էդիթի վրա։ Հաջորդ տասներկու տարիների ընթացքում նա շրջել է Բալկաններում, հիմնականում գերադասելով Ալբանիան, որն այդ ժամանակ Եվրոպայի ամենամեկուսացված և թերզարգացած տարածքն էր։ Նա աշխատել է տարբեր բարեգործական կազմակերպություններում, նկարել և գրել մարդկանց կյանքի մասին, հավաքել ժողովրդական բանահյուսություն և ազգային արվեստի տարրեր (ներառյալ ավանդական հանդերձանքներ և զարդեր) ։ Նրա աշխատանքը մեծ մարդաբանական նշանակություն է ունեցել, հաճախ հոդվածներ է գրել «Մարդ» ամսագրի համար և դարձել է Թագավորական մարդաբանական ինստիտուտի անդամ։ Այնուամենայնիվ, նրան նկարներից և հավաքածուներից առավել մեծ համբավ են բերել գրքերը։ Նա գրել է մի քանի գրքեր, որոնցից ամենահայտնին High Albania է, որը մինչև օրս էլ մեծ ճանաչում ունի ։
Չնայած այն հանգամանքին, որ Էդիթը միայնակ կին-ճանապարհորդ էր, նրան լավ են ընդունել Ալբանիայում, և ավելի ուշ նույնիսկ տվել են Mbretëresha e Malësoreve (Լեռների թագուհի) անվանումը ։ Նրա մահից հետո նրա աշխատանքներից և հավաքածուներից շատերը հանձնվել են տարբեր թանգարանների և համալսարանների ։
Արտաքին հղումներ
Կատեգորիա:Անգլիացի գրողներ Կատեգորիա:Մարդաբաններ Կատեգորիա:Բրիտանացի նկարիչներ Կատեգորիա:Բրիտանացի գրողներ Կատեգորիա:Բրիտանացի նկարչուհիներ Կատեգորիա:Անգլիացի ճանապարհորդներ Կատեգորիա:Անգլիացի նկարիչներ Կատեգորիա:Պատկերազարդողներ Կատեգորիա:Կին մարդաբաններ Կատեգորիա:20-րդ դարի բրիտանացիներ Կատեգորիա:19-րդ դարի բրիտանացիներ
Կորի (Լացիո)
Կորի (Լացիո) (Cori), կոմունա Իտալիայում, գտնվում է Լացիո մարզի Լատինա գավառում ։ Բնակությունը կազմում է 11136 մարդ (2008 թվականին), խտությունը կազմում է 129 մարդ/կմ²։ Տարածքը կազմում է 86 կմ²։ Փոստային ինդեքս՝ 4010։ Հեռախոսսյին կոդ՝ 06։
Ծանոթագրություններ
Կատեգորիա:Իտալիայի քաղաքներ
Բահայի գրականություն
Բահայի գրականությունն իր մեջ ներառում է տարբեր թեմաներ և գրական ձևեր՝ ներառյալ Սուրբ Գրրվածքներ և ոգեշնչումներ, մեկնություններ, պատմություններ և ինքնակենսագրականներ, նախերգանքներ և ուսուցողական նյութեր, ինչպես նաև ապոլոգիա։ Երբեմն այս ձևերի միջև զգալի համընկնումը կարելի է նկատել կոնկրետ տեքստում։
<< Կանոնական տեքստեր>> են համարվում Բաբի, Բահաուլլայի, Աբդուլ-Բահայի, Շողի Էֆֆենդիի և Արդարության Համաշխարհային Տան, ինչպես նաև Աբդուլ-Բահայի բնօրինակ զրույցները։ Բաբի և Բահաուլլայի գրվածքները դիտարկվում են որպես <<Աստվածային հայտնություններ>>, Աբդուլ-Բահայի և Շողի Էֆֆենդիի գրվածքները՝ որպես հեղինակային մեկնաբանություն, իսկ Արդարության Համաշխարհային Տան գրվածքները՝ որպես հեղինակավոր օրենսդրություն և պարզաբանում։ Այս բոլոր տեքստերի համար ենթադրվում է աստվածային առաջնորդության որոշ չափորոշիչներ ։
Բահայի հավատը մեծապես հիմնվում է իր գրականության վրա։ Ամեն կերպ խրախուսվում է գրագիտությունը, որպեսզի հավատցյալները կարողանան ինքնուրույն կարդալ տեքստերը։ Բացի այդ վարդապետական ​​հարցերը սովորաբար լուծվում են՝ վերադառնալով բնօրինակ աշխատություններին ։
Կրոնի վաղ ժամանակվա աշխատություններից շատերն ունեին նամակների ձև և ուղղված էին անհատներին կամ համայնքներին։ Դրանք անվանվում են հուշատախտակներ և ժամանակի ընթացքում հավաքագրվել են Բահայի տարբեր հատորներում։ Այսօր Արդարության Համաշխարհային Տունը առաջվա պես օգտագործում է նամակագրությունը՝ որպես շփման հիմնական ձև։
Գրական ձևեր
Ընդհանրապես, որոշակի գրքի գրական ձևը սովորաբար կարելի է դիտարկել՝ նշելով հեղինակին կամ վերնագիրը։ ‎
Սուրբ գրվածքներ, ոգեշնչում, մեկնաբանություն
Բահայիները հավատում են, որ հավատի հիմնադիրները՝ Բաբը և Բահաուլլան, իրենց հայտնությունը ստացել են հենց Աստծուց։ Այս կերպ, նրանց աշխատությունները համարվում են Աստծո կողմից ոգեշնչված։ Այդ գործերը համարվում են << Աստվածահայտնության տեքստեր>> կամ Հայտնություն։
Աբդուլ-Բահան Բահաուլլայի կողմից նշանակվել է որպես նրա իրավահաջորդ և լիազորվել է նրա կողմից մեկնաբանելու կրոնի «հայտնության տեքստերը»։ Հետևաբար, Աբդուլ-Բահայի աշխատությունները համարվում են հեղինակավոր հրահանգներ և մեկնաբանություններ, ինչպես նաև կազմում են Բահայի գրվածքների մի մասը։ Նա՝ Բաբի ու Բահաուլլայի հետ նույն շարքում համարվում է <<հավատի կենտրոնական դեմքերից մեկը>>։